Ma dayen yeɛnan cna yura-d Arezki Khouas d Moh Cherbi25 daken yebeda cna deg useggas n 1967 anda yetteki am waṭas n yicenayen nniḍen di tedwilt n «Cerif Keddam » id ittɛeddayen deg umaṭaf wis sin, s yiswi n usebggen n yelmeẓyen i yebɣan ad uɣalen di cenayen , anda id d-iban Ayt Mengellet mači d acennay kan maɛna d medyaz , d ḥeddad n wawal, d felsafi. Deg seggas-nni Lwennis yesɛa 17 n yiseggasen di lɛemer-is i deg ara yebda a yettaru, d temẓi anida id yessufuɣ iḥulfan-is id yessugen . Xas akken d ayen i waɛren s waṭas imi timetti taqbaylit d tin i ḥersen.